       До 
       Общински съвет Златоград
       До 
       Кмета на Община Златоград

ДОКЛАДНА ЗАПИСКА
   От общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова и Станислав Гюнелиев
                  Относно: Определение № 5847 / 14.05.2024 година на Върховния административен съд на Република България, което е окончателно и възлагане за предприемане на всички необходими действия от страна на кмета на община Златоград, във връзка с изпълнението на решение  И 51 по Протокол № 8 от редовно заседание на ОбС  Златоград, проведено на 24.01.2024 г.

              УВАЖАЕМИ ГОСПОДИН ЯНЧЕВ,
             УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


           С определение № 5847 / 14.05.2024 година на Върховния административен съд на Република България, се оставя в сила Определение № 409 от 21.03.2024 г., постановено по описа на Административен съд – Смолян:
Отменя хода по същество, даден на 18.03.2024 г.
Оставя без разглеждане жалбата на Кмета на [община] – М. М. Я., срещу Решение № И 51 от 24.01.2024 г. по Протокол № 8/24.01.2024 г. на Общински съвет - [община], с което на основание чл. 21, ал. 1, т. 8 от ЗМСМА и чл. 8, ал. 2 от Закона за общинската собственост и чл. 3, ал. 1 от Наредба № 2 за реда за придобиване, управление и разпореждане с общинско имущество на територията на О. З. е наложен мораториум за срок от три години за благоустрояване и изграждане на парк в УПИ ХVІІІ – ОЗЕЛЕНЯВАНЕ кв.72 по ПУП на [населено място], на който по одобрената КК на [населено място] е отреден ПИ с идентификатор № 31111.35.771, публична общинска собственост.
Прекратява производството по адм. дело № 50 по описа на съда за 2024 г.
Определението на ВАС е окончателно.

Съгласно чл.20, ал.1 от ЗМСМА Общинският съвет определя политиката за изграждане и развитие на общината във връзка с осъществяването на дейностите по чл. 17, както и на други дейности, определени със закон.
               Във връзка с  предоставяне на средства от Министерство на финансите, в размер на 15 млн. лева за община Златоград, за бюджет 2024 година и окончателното определение на ВАС, кметът на община Златоград, Мирослав Янчев,  е необходимо да предприеме необходимите действия, които да бъдат съобразени с Определението на ВАС както и да направи предложение за промени в Приложение № 3 към чл. 107, ал. 13 от ЗДБРБ за 2024 г., което е за: замяна на определеният  в Приложението проект с нов обект, с цел недопускане да се изгубят средствата за финансиране. Предлагаме да бъде включен приоритетен обект като проектиране и частично изграждане на улици.  Срокът за промените е до 30 септември 2024 г. Необходимо е да бъде премахнат от списъка за финансиране:
•     Обект с № 1179 – Благоустрояване и изграждане на парк в гр. Златоград – 645 770 лв.
        За този обект, ние долуподписаните общински съветници категорично заявяваме, че  той не е приоритет за общината ни и за жителите на община Златоград. Неговата  реализация ще ощети бюджета на община Златоград. От тези 15 милиона е видно, че няма дори 1 лев за нито едно населено място. Ние предлагаме улиците, които не са асфалтирани както в града, така и в останалите населени места в община Златоград да бъдат включени за проектиране, за да може да се премине към тяхната реализация.
           „Изграждане на парк“ – Не е ли прекалено несправедливо да изграждаме пореден парк в Златоград, при условие, че има улици, които от десетилетия чакат да бъдат реализирани и хората газят в кал. 
            Настояваме вместо този  обект да се финансират наистина приоритетни обекти за Община Златоград, които наистина ще са в полза на хората.
            Предложенията за конкретните улици, които са изписани по- долу са дадени като искане от жители на града и останалите населени места при проведени срещи с тях.
            Всеки един жител на общината ни заплаща данъци и има равни права с всички останали- да има асфалтирана улица до дома си. При проведените срещи в населените места, хората споделиха, че има къщи, които нямат достъп, не е възможно до тях да стигне линейка или пожарна кола. Предлагаме всички посочени улици да бъдат включени за проектиране, защото следващият етап ще бъде тяхното реализиране и това ще доведе до повишаване на качеството на живот на хората. Не е ли обидно за тези жители, че нямат улици и газят в кал, а плащат данъците си редовно и на равно с всички останали. 
           Отпускането на тези 15 милиона е шанс много улици да бъдат реализирани, защото средствата за капиталови разходи в общинския бюджет винаги са крайно недостатъчни за това.
          Ние, долуподписаните съветници настояваме в срок до 30.09. 2024 година, Кметът на община Златогад да предприеме необходимите действия и направи предложение за промени в Приложение №3 към чл. 107, ал. 13 от ЗДБРБ за 2024 г., с което обект с № 1179 – Благоустрояване и изграждане на парк в гр. Златоград – 645 770 лв да бъде заменен с обект: Проектиране и частично изграждане на следните за община Златоград:
За град  Златоград, улици: „Акация", "Ангел Кънчев", "Арда",  "Ахрида",“Рожен“, "Беловидово", „Бреза“, "В. Търново", "Васил Левски", "Виктор Юго", "Вихър", "Водолей", „Възраждане“, "Горски пътник", „Дельо Войвода“ „Дунав“, "Ерма", ", "Люлин", "Люляк", "Марица", "Младост", "Найден Геров", "Преспа", "Родопи", "Странджа", „Черно море“, "Тунджа", "Хаджи Димитър”, „Христо Ботев“, "Шипка", "Яков Змейкович", „Янтра“.  
За село с. Старцево, улици:"Ален Мак", "Антон Страшимиров", "Беловидово", „В. Левски”, "Велико Търново", "Гео Милев", "Заря", "Здравец", "Иглика", "Кирил и Методий", "Кокиче", "Крайречна", "Л. Каравелов", "Люлин", "Люляк", "Младост", "Орфей", "П. Табаков", "П. Берон", "Пеньо Пенев", "Прогрес", "Спартак", "Тракия", "Топчиеви поляни", "Черно море", улицата към "Оловото".

За с. Ерма река, улици: "Витоша", "Върбица", "Иван Вазов", "Изгрев", "Рила", "Хр. Ботев".

 За с. Долен, улици: "Васил Левски", "Здравец", "Изгрев", "Кокиче", „Люляк“, "Младост",  "Орфей", "Прогрес".
За с. Аламовци, улици: „Васил Левски“, „Любен Кравелов“,улицата от кметството към Величко Чомезов до Кирчо Кануров, улицата от къщата на Асен Караметулов до главния път.

Предвид гореописаното предлагаме, Общински съвет Златоград да вземе следното
РЕШЕНИЕ:
На основание чл.21, ал.1, т.6 и т.8 от ЗМСМА и чл.5,т.5 и т.7 от Правилника за организацията на дейността на общински съвет Златоград, неговите комисии и взаимодействието му с общинска администрация, определение № 5847 / 14.05.2024  на ВАС,  Определение № 409 от 21.03.2024 г., постановено по описа на Административен съд – Смолян и във връзка с  изложените мотиви по- горе като:  гражданите на община Златоград да живеят по- качествен живот с реализирана пътна инфраструктура и изготвени готови проекти  с възможност за реализиране на обектите и със средства от Европейски фондове, Общински съвет Златоград

РЕШИ:
1. Възлага на Кмета на Община Златоград да предприеме всички необходими действия относно изпълнение на решение  И 51 по Протокол № 8 от редовно заседание на ОбС  Златоград, проведено на 24.01.2024 г.

2. В срок до 30.09. 2024 година, Кметът на Община Златогад да предприеме необходимите действия и направи предложение за промени в Приложение №3 към чл. 107, ал. 13 от ЗДБРБ за 2024 г., с което обект с № 1179 – Благоустрояване и изграждане на парк в гр. Златоград – 645 770 лв да бъде заменен с обект: Проектиране и частично изграждане на следните улици:
За град  Златоград, улици: „Акация", "Ангел Кънчев", "Арда",  "Ахрида",“Рожен“, "Беловидово", „Бреза“, "В. Търново", "Васил Левски", "Виктор Юго", "Вихър", "Водолей", „Възраждане“, "Горски пътник", „Дельо Войвода“ „Дунав“, "Ерма", ", "Люлин", "Люляк", "Марица", "Младост", "Найден Геров", "Преспа", "Родопи", "Странджа", „Черно море“, "Тунджа", "Хаджи Димитър”, „Христо Ботев“, "Шипка", "Яков Змейкович", „Янтра“.  
За село с. Старцево, улици:"Ален Мак", "Антон Страшимиров", "Беловидово", „В. Левски”, "Велико Търново", "Гео Милев", "Заря", "Здравец", "Иглика", "Кирил и Методий", "Кокиче", "Крайречна", "Л. Каравелов", "Люлин", "Люляк", "Младост", "Орфей", "П. Табаков", "П. Берон", "Пеньо Пенев", "Прогрес", "Спартак", "Тракия", "Топчиеви поляни", "Черно море", улицата към "Оловото".
За с. Ерма река, улици: "Витоша", "Върбица", "Иван Вазов", "Изгрев", "Рила", "Хр. Ботев".
 За с. Долен, улици: "Васил Левски", "Здравец", "Изгрев", "Кокиче", „Люляк“, "Младост",  "Орфей", "Прогрес".
За с. Аламовци, улици: „Васил Левски“, „Любен Кравелов“,улицата от кметството към Величко Чомезов до Кирчо Кануров, улицата от къщата на Асен Караметулов до главния път.решение.
3. За изпълнение на приетото решение, да бъдат предприети необходимите действия в срок до 20 дни.
4. Възлага на кмета на община Златоград изпълнение на настоящето решение.

С уважение: 
1.	Антон Симеонов …………………….
2.	Александър Илийков…………………
3.	Веселин Иванов ………………………
4.         Величко Сидеров ……………………
5.	Емилия Кръстева ……………………
6.          Д-р Ерол Чинар………………………….
7.	Жечка Хаджийска……………………
8.	Йорданка Романова……………………….
9.         Станислав Гюнелиев……………………..


